CELEX: C2007/170/27
Language: fi
Date: 2007-07-21 00:00:00
Title: Asia C-248/07: Ennakkoratkaisupyyntö, jonka Hof van beroep te Antwerpen (Belgia) on esittänyt 23.5.2007 — Trespa International B.V. v. Nova Haven- en Vervoerbedrijf N.V. ja Meadwestvaco Europe B.V.B.A.

21.7.2007   
            
            
               FI
            
            
               Euroopan unionin virallinen lehti
            
            
               C 170/15
            
         Ennakkoratkaisupyyntö, jonka Hof van beroep te Antwerpen (Belgia) on esittänyt 23.5.2007 — Trespa International B.V. v. Nova Haven- en Vervoerbedrijf N.V. ja Meadwestvaco Europe B.V.B.A.
   (Asia C-248/07)
   (2007/C 170/27)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hof van beroep te Antwerpen
   Pääasian asianosaiset
   
      Kantaja: Trespa International B.V.
   
      Vastaajat: Nova Haven- en Vervoerbedrijf N.V. ja Meadwestvaco Europe B.V.B.A.
   Ennakkoratkaisukysymykset
   
               1)
            
            
               Onko yhteisön tullikoodeksin soveltamisasetuksen (1) 291 artiklassa, sellaisena kuin sitä sovelletaan 1.7.1997-15.5.1998 välisen ajanjakson osalta, tarkoitettuna henkilönä, joka tuo tai tuotattaa tavarat vapaaseen liikkeeseen luovutettaviksi, pidettävä myös asiamiestä, joka tekee tulli-ilmoituksen omissa nimissään ja omaan lukuunsa vai ainoastaan maahantuojaa, jolle tavarat on tarkoitettu?
            
         
               2)
            
            
               Onko 297 artiklassa ja 1a artiklassa tarkoitettu tavaroiden luovuttaminen yhteisössä kysymyksessä silloin, kun tavarat maahantuodaan Euroopan unioniin Antwerpenissä ja kuljetetaan sen jälkeen Alankomaihin ja onko yhteisön tullikoodeksin soveltamisasetuksen 291 artiklassa, sellaisena kuin sitä sovelletaan 1.7.1997-15.5.1998 välisen ajanjakson osalta, tarkoitetulla henkilöllä oltava tässä tapauksessa hallussaan tässä artiklassa tarkoitettu lupa?
            
         
               3)
            
            
               Tarkoitetaanko yhteisön tullikoodeksin soveltamisasetuksen 297 artiklassa, sellaisena kuin sitä sovelletaan 1.7.1997-15.5.1998 välisen ajanjakson osalta, olevalla ”luovutuksensaajalla” asiamiestä, joka tulliselvittää lopullisen maahantuojan lukuun yhteisön ulkopuolelta peräisin olevien tavaran Euroopan unionin jäsenvaltiossa?
            
         
      (1)  Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2.7.1993 annettu komission asetus (ETY) N:o 2454/93 (EYVL L 253, s. 1).